
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Κύρωση οργανισμού του υπέρ του Μορφωτικού Ιδρύ¬ 
ματος Εθνικής Τραπέζης κεφαλαίου αυτοτελούς 
διαχείρισης με την επωνυμία «ΚΛΗΡΟΔΟΤΗΜΑ ΑΛ. 

ΜΙΝΩΤΗ ΕΙΣ ΜΝΗΜΗΝ Κ. ΠΑΞΙΝΟΥ». 1 

Τροποποίηση και συμπλήρωση των διατάξεων του Ορ¬ 
γανισμού του Ιδρύματος με την επωνυμία «ΕΛΛΗ¬ 
ΝΙΚΟ ΙΔΡΥΜΑ ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ ΠΟ¬ 
ΛΙΤΙΚΗΣ», η σύσταση του οποίου εγκρίθηκε με το 

από 4.4.1988 Π.Δ/γμα (234 Β). 2 

Τροποποίηση του οργανισμού του κοινωφελούς ιδρύ¬ 
ματος, με την επωνυμία «ΙΔΡΥΜΑ ΜΕΛΕΤΩΝ ΤΟΥ 
ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ» το οποίο εγκρίθηκε 
με το από 23.8.1991 Π.Δ/γμα (ΦΕΚ Β' 752) .... 3 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 1098085/8011/Α0014/ΠΟΛ. 

1249/20.7.93 Α.Υ.0. 4 

Μετατροπή θέσεων κλάδου γιατρών ΕΣΥ στο Νοσ/μείο 
Παίδων Πατρών «ΚΑΡΑΜΑΝΔΑΝΕΙΟ» . 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Κύρωση οργανισμού του υπέρ του Μορφωτικού Ιδρύματος 
Εθνικής Τραπέζης κεφαλαίου αυτοτελούς διαχείρισης 
με την επωνυμία «ΚΛΗΡΟΔΟΤΗΜΑ ΑΛ. ΜΙΝΩΤΗ ΕΙΣ 
ΜΝΗΜΗΝ Κ. ΠΑΞΙΝΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 203315/23.3.1977 δωρεά αιτία θανάτου 
που συντάχθηκε ενώπιον του συμβολαιογράφου Αθηνών 
Ιωάννου Στεργίου Καβαλέκα, καθώς και τις από 
19.9.1984,14.9.1988 και 1.9.1989 ιδιόγραφες διαθήκες 
που δημοσιεύθηκαν με τα αριθμ. 3895/23.11.1990, 
3896/23.11.1990 και 3896α/23.11.1990 πρακτικά του 
Μονομελούς Πρωτοδικείου Αθηνών, αντίστοιχα, (τόμος 
1438, αριθμ. 84), με τις οποίες ο Αλέξανδρος - Αλέξης 
Στυλιανού Μινωτάκις ή Μινωτής, άφησε την περιουσία του 
στο Μορφωτικό Ίδρυμα Εθνικής Τραπέζης για την εκτέ¬ 
λεση ειδικού Κοινωφελούς σκοπού. 


2. Τις διατάξεις της παραγράφου 1, του άρθρου 96, του 
Α.Ν. 2039/1939, σύμφωνα με τις οποίες οι περιουσίες 
που διατίθενται με κληρονομιές, κληροδοσίες, ή δωρεές 
σε υφιστάμενα ιδρύματα, σωματεία, νομικά πρόσωπα 
κ.λπ. για την εκτέλεση ειδικού κοινωφελούς σκοπού, χω¬ 
ρίς και καθορίζεται ειδικότερα τρόπος διοίκησης αυτών, 
αποτελούν κεφάλαια αυτοτελούς διαχείρισης, χωριστής 
από την υπόλοιπη περιουσία των κληρονόμων, κληροδό¬ 
χων ή δωρεοδόχων ιδρυμάτων, σωματείων, νομικών προ¬ 
σώπων κ.λ.π. και είναι δυνατόν να ορίζονται με Προεδρικά 
Διατάγματα, οι λεπτομέρειες του τρόπου εκτέλεσης των 
σκοπών των περιουσιών αυτών. 

3. Την από 22.6.1993 γνωμοδότηση του Συμβουλίου 
Εθνικών Κληροδοτημάτων. 

4. Την άριθμ. Υ. 2009/20.5.1993 κοινή απόφαση του 
Πρωθυπουργού και του Υπουργού Οικονομικών με την 
οποία ανατέθηκαν αρμοδιότητες Υπουργού Οικονομικών 
στους Υφυπουργούς Οικονομικών (ΦΕΚ Β 365). 

Με πρόταση των Υπουργών Εθνικής Παιδείας και θρη¬ 
σκευμάτων και Πολιτισμού και Επιστημών και του Υφυ¬ 
πουργού Οικονομικών, αποφασίζουμε: 

Αρθρο μόνο 

Κυρώνουμε τον οργανισμό (καθορισμού λεπτομερειών) 
του τρόπου εκτέλεσης του κοινωφελούς σκοπού, του 
υπέρ του Μορφωτικού Ιδρύματος Εθνικής Τραπέζης κε¬ 
φαλαίου αυτοτελούς διαχείρισης με την επωνυμία «ΚΛΗ¬ 
ΡΟΔΟΤΗΜΑ ΑΛ. ΜΙΝΩΤΗ ΕΙΣ ΜΝΗΜΗΝ Κ, ΠΑΞΙΝΟΥ» 
που αφέθηκε σ’ αυτό από τον Αλέξανδρο - Αλέξη Στυλια¬ 
νού Μινωτάκι ή Μινωτή με την αριθμ. 203315/23.3.1977 
δωρεά αιτία θανάτου, που συντάχθηκε ενώπιον του συμ¬ 
βολαιογράφου Αθηνών Ιωάννου Στεργίου Καβαλέκα, κα¬ 
θώς και με τις από 19.9.1984, 14.9.1988 και 1.9.1989 
ιδιόγραφες διαθήκες του, που δημοσιεύθηκαν με τα 
αριθμ. 3895/23.11.1990, 3896/23.11.1990 και 38960/ 
23.11.1990 πρακτικά του Μονομελούς Πρωτοδικείου 
Αθηνών, αντίστοιχα. 

Το κεφάλαιο αυτό υπάγεται στην εποπτεία και τον 
έλεγχο των Υπουργών Οικονομικών, Εθνικής Παιδείας και 
θρησκευμάτων και Πολιτισμού και Επιστημών και διέπεται 
απο τις διατάξεις των παραπάνω συστατικών του πρά¬ 
ξεων, του παρακάτω οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου τούτου. 

Ο Οργανισμός αυτός αποτελείται από εννέα (9) άρθρα 
και καταχωρίζεται παρακάτω: 

Οργανισμός του υπέρ του Μορφωτικού Ιδρύματος Εθνι¬ 
κής Τραπέζης κεφαλαίου αυτοτελούς διαχείρισης με την 
επωνυμία «ΚΛΗΡΟΔΟΤΗΜΑ ΑΛ. ΜΙΝΩΤΗ ΕΙΣ ΜΝΗΜΗΝ 
Κ. ΠΑΞΙΝΟΥ». 

Αρθρο 1 

Μορφή - Επωνυμία - Σφραγίδα 

1. Η περιουσία, την οποία άφησε ο Αλέξανδρος - Αλέ- 
ξης Στυλιανού Μινωτάκις ή Μινωτής, με την αριθμ. 
203315/23.3.1977 δωρεά αιτία θανάτου, που συντά¬ 
χθηκε ενώπιον του συμβολαιογράφου Αθηνών, Ιωάννου 
Στεργίου Καβαλέκα, καθώς και με τις από 19.9.1984, 
14.9.1988 και 1.9.1989 ιδιόγραφες διαθήκες του, που 
δημοσιεύθηκαν με τα αριθμ. 3895/23.11.1990, 3896/ 
23.11.1990, και 3896α/23.11.1990 πρακτικά του Μονο¬ 
μελούς Πρωτοδικείου Αθηνών αντίστοιχα, υπέρ του Μορ¬ 
φωτικού ιδρύματος - Εθνικής Τραπέζης αποτελεί γι’ αυτό 
κεφάλαιο αυτοτελούς διαχείρισης με την επωνυμία «ΚΛΗ¬ 
ΡΟΔΟΤΗΜΑ ΑΛ. ΜΙΝΩΤΗ ΕΙΣ ΜΝΗΜΗΝ Κ. ΠΑΞΙΝΟΥ», 
κατά την έννοια της παραγράφου 1 του άρθρου 96 του 
Α.Ν.2039/1939 και διέπεται από τις διατάξεις των συστα¬ 
τικών του πράξεων, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Η σφαγίδα του κεφαλαίου είναι στρογγυλή και φέρει 
περιμετρικά, μέσα σε πλαίσιο, την επωνυμία του κληρονό¬ 
μου ιδρύματος «ΜΟΡΦΩΤΙΚΟ ΙΔΡΥΜΑ ΕΘΝΙΚΗΣ ΤΡΑ- 
ΠΕΖΗΣ» και στο κέντρο την επωνυμία του κεφαλαίου 
«ΚΛΗΡΟΔΟΤΗΜΑ ΑΛ. ΜΙΝΩΤΗ ΕΙΣ ΜΝΗΜΗΝ Κ. ΠΑΞΙ- 
ΝΟΥ». 

Αρθρο 2 

Σκοπός 

Σκοπός του κεφαλαίου είναι: 
α) Η παροχή υποτροφιών και εν γένει πάσης φύσεως οι¬ 
κονομικής βοήθειας σε οικονομικά αδύνατους ταλαντού¬ 
χους σπουδαστές ή αποφοίτους της Δραματικής Σχολής 
του Εθνικού θεάτρου, του Δραματικού τμήματος του 
Ωδείου Αθηνών, της Ανωτάτης Σχολής Καλών Τεχνών - ει¬ 
δικότητες ηθοποιού, σκηνοθέτη, σκηνογράφου, φωτι¬ 
σμού, περουκιέρη (μακιγιέρ), μηχανικού - ή και σε αποφοί¬ 
τους άλλων ανεγνωρισμένων Δραματικών Σχολών, για εκ¬ 
παίδευση ή μετεκπαίδευση στην Ελλάδα ή στο Εξωτε¬ 
ρικό. 

β) Η υλική και ηθική ενίσχυση της θεατρικής κίνησης 
στην Ελλάδα με μέσα που θα κρίνει κατάλληλα το Μ.Ι.Ε.Τ. 

Σαν τέτοια μέσα ενδεικτικά αναφέρονται οι χορηγίες σε 
θιάσους, η απονομή βραβείων, η ίδρυση θεάτρων, η έκ¬ 
δοση θεατρικών έργων, η αναστήλωση αρχαίων ή νεωτέ- 
ρων θεάτρων κ.λ.π. 

γ) Η ίδρυση από το Μορφωτικό Ίδρυμα Εθνικής Τραπέ¬ 
ζης μουσείου με τους υπάρχοντες πίνακες, βιβλία κ.λ.π., 
με την επωνυμία «Αίθουσα Αλέξη Μινωτή», συμπληρωμα¬ 
τική της ήδη λειτουργούσας «Αίθουσας Κατίνας Παξινού», 
στο κτίριο του Ιδρύματος στην οδό θουκιδίδου 13. 

δ) Η έκδοση βιβλίου (λευκώματος) σχετικά με την ζωή 
και την καλλιτεχνική δραστηριότητα των Αλέξη Μινωτή και 
Κατίνας Παξινού. 


Άρθρο 3 

Περιουσία - Πόροι 

1. Περιουσία του κεφαλαίου αποτελούν: 

α) ένα διαμέρισμα, επιφάνειας 89 τ.μ., πρώτου ορόφου, 
της επί της οδού Λυκείου 2 πολυκατοικίας. 

β) το 1 /4 εξ αδιαιρέτου διαμερίσματος του έκτου ορό- 
ρου,επιφάνειας 141 τ.μ., της επί της οδού Λυκείου 13 πο¬ 
λυκατοικίας. 

γ) Το περιεχόμενο της αριθμ. 543 θυρίδας στην Εθνική 
Τράπεζα, το οποίο απεγράφη με την αριθμ. 5526/ 
19.7.1991 έκθεση απογραφής της συμβολαιογράφου 
Αθηνών Μαρίνας - Ελένης Μάγκλαρη. 
δ) 424 και 5.000/25.000 μετοχές Ε.Τ.Ε. 
ε) 30.038,854 μετοχές των κεφαλαίων ΑΡΡΙϋΑΤΕϋ 
ΡΙΙΝϋ του οίκου Ι.ΟΗΟ ΑΒΒΟΤ ΑΝϋ 00. 

στ) 17.366,306 μερίδια του αμοιβαίου κεφαλαίου ΔΗ¬ 
ΛΟΣ. 

ζ) Καταθέσεις σε δρχ. 51.057.679 την 31.12.1992. 
η) Καταθέσεις σε δολλάρια 21.942,14 
θ) Καταθέσεις σε 3ΡΗ 232.195,43 
ι) Κινητά που κατεγράφησαν στην οικία του διαθέτη με 
την συμβολαιογραφική πράξη αριμ. 7738/1.3.1991 της 
συμβολαιογράφου Αθηνών Φ.Δ. Φιαμέγκου. 

2. Πόροι του κεφαλαίου είναι: 

α) Οι τόκοι από τις καταθέσεις του σε Τράπεζες ή άλ¬ 
λους πιστωτικούς οργανισμού. 

β) Τα εισοδήματα από την εκμετάλλευση των περιου¬ 
σιακών του στοιχείων. 

Άρθρο 4 

Επιτροπή Υποτροφιών 

1. Η επιλογή των υποτρόφων και η χορήγηση της υπο¬ 
τροφίας θα γίνεται απο ειδική επιτροπή που συγκροτείται 
για τον σκοπό και αποτελείται από τους: 

α) Κωνσταντίνο Γεωργουσόπουλο 
β) Μάριο Πλωρίτη 
γ) Εμμανουήλ Κάσδαγλη 
δ) Μαρία Χόρς 
ε) Διονύση Φωτόπουλο 

στ) Δύο μέλη, που θα προταθούν από το Διοικητικό Συμ¬ 
βούλιο του Μ.Ι.Ε.Τ. και θα προέρχονται από τον θεατρικό 
και τον ευρύτερο πνευματικό χώρο - σύμφωνα με την ει¬ 
καζόμενη θέληση του διαθέτη - σε πλήρωση των δύο κε¬ 
νών θέσεων που δημιουργούνται μετά τον θάνατο των Τά¬ 
σου Λιγνάδη και Κλεάρχου Κλώνη, που είχαν ορισθεί με τη 
διαθήκη. 

2. Η θητεία των μελών της Επιτροπής υποτροφιών είναι 
ισόβια. 

3. Σε περίπτωση αποποίησης, παραίτησης, ανικανότη¬ 
τας, έκπτωσης, αντικατάστασης ή θανάτου κάποιου από 
τα μέλη της Επιτροπής Υποτροφιών, η κενή θέση κάποιου 
από τα μέλη της Επιτροπής Υποτροφιών, η κενή θέση συ¬ 
μπληρώνεται με πρόταση του Διοικητικού Συμβουλίου του 
Μ.Ι.Ε.Τ. και κατ’ αναλογία των διατάξεων του άρθρου 99 
του Α.Ν. 2039/1939. 

Το προτεινόμενο μέλος θα προέρχεται από τον θεα¬ 
τρικό και τον ευρύτερο πνευματικό χώρο. 

4. Η' Επιτροπή Υποτροφιών λειτουργεί βάσει κανονι¬ 
σμού εγκεκριμένου από το Διοικητικό Συμβούλιο του 
Μ.Ι.Ε.Τ. 

Αρθρο 5 

Προσόντα Υποψηφίων - Δικαιολογητικά 

1. Δικαίωμα υποτροφίας έχουν οικονομικά αδύνατοι τα¬ 
λαντούχοι σπουδαστές ή απόφοιτοι της Δραματικής Σχο¬ 
λής του Εθνικού θεάτρου του Δραματικού τμήματος του 
Ωδείου Αθηνών και της Ανωτάτης Σχολής Καλών Τεχνών ή 
άλλων αναγνωρισμένων Δραματικών Σχολών. 

2. Οι υποψήφιοι για υποτροφία πρέπει να υποβάλλουν 
τα κάτωθι δικαιολογητικά: 

α) Βιογραφικό σημείωμα 

β) Πτυχίο ή βεβαίωση σπουδών της Δραματικής Σχολής 
του Εθνικού θεάτρου ή του Δραματικού τμήματος του 
Ωδείου Αθηνών και της Ανωτάτης Σχολής Καλών Τ εχνών ή 
άλλων αναγνωρισμένων Δραματικών Σχολών. 

γ) Επικυρωμένο αντίγραφο του εκκαθαριστικού σημειώ¬ 
ματος φόρου εισοδήματος του ίδιου, εφ’ όσον έχει εισο¬ 
δήματα, ή της οικογενείας του. 

δ) Πτυχίο βασικών γνώσεων ξένης γλώσσας, όταν η υπο¬ 
τροφία χορηγείται για σπουδές στο Εξωτερικό. 

ε) Βεβαίωση της επιλεγμένης σχολής του Εξωτερικού, 
ότι γίνεται δεκτός. 

στ) Υπεύθυνη δήλωση ότι δεν έλαβε ή δε λαμβάνει υπο¬ 
τροφία για τις σπουδές αυτές. 

ζ) Συστατικές επιστολές δύο καθηγητών ή εκπαιδευ¬ 
τών. 

Οι συστατικές αυτές επιστολές είναι ενισχυτικό στοι¬ 
χείο, όχι όμως απαραίτητο για την επιλογή του υποτρό¬ 
φου. 

η) Κάθε άλλο στοιχείο που η Επιτροπή θα θεωρήσει ότι 
θα διευκολύνει την αντικειμενικότερη αντιμετώπιση των 
ενδιαφερομένων. 

Αρθρο 6 

Επιλογή και Ανακήρυξη Υποτρόφων 

1. Το Διοικητικό Συμβούλιο του Μ.Ι.Ε.Τ. καλεί με πρό¬ 
σκλησή του τους ενδιαφερομένους να υποβάλουν τις αι¬ 
τήσεις τους με τα απαραίτητα δικαιολογητικά, τηρουμέ- 
νων κατά τα λοιπά των διατάξεων του άρθρου 3 και κατ 
αναλογία των διατάξεων των άρθρων 4,5 και 6 παργ. 1 του 
από 18.8.1941 Καν. Δ/τος (Α' 286). 

2. Οι αιτήσεις με τα δικαιολογητικά υποβάλλονται μέσα 
σε είκοσι (20) μέρες από της δημοσίευσης της σχετικής 
πρόσκλησης. 

3. Η επιλογή και ανακήρυξη των υποτρόφων γίνεται από 
την Επιτροπή Υποτροφιών, χωρίς διαγωνισμό, με αιτιολο¬ 
γημένη απόφασή της, εφαρμοζομένων των διατάξεων των 
συστατικών πράξεων. 

Κατά τα λοιπά εφαρμόζονται οι διατάξεις του Α.Ν. 
2039/1939 και του από 18.8.1941 Καν. Δ/τος (Α' 286). 

4. Η προκήρυξη για τη χορήγηση των υποτροφιών θα 
τοιχοκολλείται στις σχετικές Σχολές και θα δημοσιεύεται 
σε δύο μεγάλης κυκλοφορίας καθημερινές εφημερίδες. 

5. Οι υπότροφοι μετά το τέλος των σπουδών δεσμεύο¬ 
νται να παραμείνουν για τουλάχιστον πέντε (5) χρόνια στην 
Ελλάδα, ασχολούμενοι κυρίως με το θέατρο. 

Αρθρο 7 

Οικονομική Διαχείριση 

1. Η οικονομική διαχείριση του κεφαλαίου περιλαμβάνει 
ετήσια περίοδο, η οποία αρχίζει την 1η Ιανουαρίου και λή¬ 
γει την 31 η Δεκεμβρίου κάθε έτους, διακεκριμένη της λοι¬ 
πής οικονομικής διαχείρισης του Μ.Ι.Ε.Τ. 


2. Η οικονομική διαχείριση γίνεται με βάση προϋπολογι¬ 
σμό εσόδων και εξόδων που καταρτίζεται σύμφωνα με τις 
διατάξεις των άρθρων 101,102 και 104 του Α.Ν. 2039/ 
1939 και του από 22.12.1939 σχετικού Δ/τος (ΦΕΚ Α/ 
552). 

Άρθρο 8 

Βιβλία και Στοιχεία 

1. Το κεφάλαιο τηρεί, υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Η λογιστική παρακολούθηση του κεφαλαίου θα γίνε¬ 
ται μέσα από τα λογιστικά βιβλία του Μορφωτικού ιδρύμα¬ 
τος Εθνικής Τραπέζης, σε ξεχωριστή θέση και με ξεχωρι¬ 
στούς αναλυτικούς λογαριασμούς. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν ο 
χρόνος και το ποσόν της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Κα\Λ Δ/τος (Α/286). 

ε) Στελέχη αριθμημένών διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του κεφαλαίου και της εκτέλεσης των σκοπών του. 

Άρθρο 9 

Τροποποίηση Οργανισμού 

Ο Οργανισμός του κεφαλαίου μπορεί να τροποποιηθεί ή 
να συμπληρωθεί με Προεδρικό Διάταγμα σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου του Μ.Ι.Ε.Τ., τηρουμένων των διατά¬ 
ξεων των συστατικών του πράξεων. 

Στους Υπουργούς Εθνικής Παιδείας και θρησκευμάτων 
και Πολιτισμού και Επιστημών και στον Υφυπουργό Οικο¬ 
νομικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 28 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

, ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΓΕΩΡΓΙΟΣ ΣΟΥΦΛΙΑΣ ΘΕΟΔΩΡΑ ΜΠΑΚΟΓΙΑΝΝΗ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 

Τροποποίηση και συμπλήρωση των διατάξεων του Οργανι¬ 
σμού του Ιδρύματος με την επωνυμία «ΕΛΛΗΝΙΚΟ 
ΙΔΡΥΜΑ ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙΚΗΣ», η 
σύσταση του οποίου εγκρίθηκέ με το από 4.4.1988 Π.Δ/ 
γμα (234 Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το από 4.4.1988 Π.Δ/γμα (234 Β) με το οποίο εγκρί- 
θηκε η σύσταση του Ιδρύματος με την επωνυμία «ΕΛΛΗ¬ 
ΝΙΚΟ ΙΔΡΥΜΑ ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙ¬ 
ΚΗΣ» το οποίο συστήθηκε με την αριθμ. 80901/ 
20.8.1987 πράξη του συμβολαιογράφου Αθηνών Δημη- 
τρίου Κ. Δημητρέλλου από τον Γεώργιο Ιωαν. Μαύρο και 
κυρώθηκε ο Οργανισμός του. 

2. Το αριθμ. 55/29.4.1993 πρακτικό του Διοικητικού 
Συμβουλίου του Ιδρύματος με την επωνυμία «ΕΛΛΗΝΙΚΟ 
ΙΔΡΥΜΑ ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙΚΗΣ». 

3. Τις διατάξεις των άρθρων: α) 12 του Οργανισμού του 
Ιδρύματος, β) 98 του Α.Ν. 2039/1939 και γ) 110 και 119 
του Αστικού Κώδικα. 

4. Την αριθμ: Υ 2009/20.5.1993 (365 Β) απόφαση του 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών». ..ν- · · 

5. Την αριθμ. 24/2.7.1993 σύμφωνη γνωμοδότηση του 
Συμβουλίου Εθνικών Κληρ/των. 

Με πρόταση των Υπουργών Προεδρίας της Κυβέρνη¬ 
σης, Εθνικής Αμυνας, Εξωτερικών και του Υφυπουργού 
Οικονομικών, αποφασίζουμε: 

. Αρθρο μόνο 

Εγκρίνουμε την τροποποίηση και συμπλήρωση των πα¬ 
ρακάτω διατάξεων του Οργανισμού του Κοινωφελούς 
Ιδρύματος με την επωνυμία «Ελληνικό Ίδρυμα Αμυντικής 
και Εξωτερικής Πολιτικής» το οποίο εγκρίθηκε με το από 
4.4.1968 Π.Δ/γμα (ΦΕΚ 234 Β) με το οποίο κυρώθηκε και 
ο οργανισμός αυτού, σύμφωνα με την αριθμ. 55/ 
29.4.1993 απόφαση του Διοικητικού Συμβουλίου αυτού 
ως κατωτέρω: 

1) Στο άρθρο 1 του Οργανισμού (Μορφή - Επωνυμία - 
Έδρα - Σφραγίδα) του κοινωφελούς ιδρύματος με την μέ¬ 
χρι σήμερα επωνυμία «ΕΛΛΗΝΙΚΟ ΙΔΡΥΜΑ ΑΜΥΝΤΙΚΗΣ 
ΚΑΙ ΕΞΩΤΕΡΙΚΗΣ ΠΟΛΙΤΙΚΗΣ» (με συντετμημένο τίτλο 
«ΕΛΙΑΜΕΠ» και αντίστοιχη επωνυμία στην αγγλική 
γλώσσα «ΗΕΙ_Ι_ΕΝΙ0 ΡΟΙΙΝΟΑΤΙΟΝ ΡΟΗ ϋΕΡΕΝ5Ε ΑΝϋ 
Ρ0ΗΕΙ6Ν ΡΟυΟΥ»), που συστήθηκε από τον Γεώργιο 
Ιωαν. Μαύρο με την 80901 /20.8.1987 πράξη του Συμβο¬ 
λαιογράφου Αθήνας Δημητρίου Κων. Δημητρέλλου, τρο¬ 
ποποιείται η επωνυμία σε «ΕΛΛΗΝΙΚΟ ΙΔΡΥΜΑ ΕΥΡΩ¬ 
ΠΑΪΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙΚΗΣ (με συντετμημένο 
τίτλο «ΕΛΙΕΕΠ» και αντίστοιχη επωνυμία στην αγγλική 
γλώσσα «ΗΕΙ_Ι_ΕΝΙ0 ΡΟΙΙΝϋΑΤΙΟΝ ΡΟΗ ΕΙΙΗΟΡΕΑΝ ΑΝϋ 
ΡΟΗΕΙΟΝ ΡΟΓΙΟΥ» - Εί_ϋΕΡ). 

2) Στο άρθρο 2 του οργανισμού (Σκοπός) αντικαθίσταται 
ο τίτλος και αντί «Σκοπός» γίνεται «Σκοποί». 

Η παράγραφος 1 «Σκοπός του Ιδρύματος είναι» αντικα¬ 
θίσταται ως εξής: «Σκοποί του Ιδρύματος είναι»: 

Τα εδαφ. α) και γ) της παραγράφου 1 αντικαθίσταται ως 
εξής: 


α) Η έρευνα σε θέματα ευρωπαϊκής, εξωτερικής και 
αμυντικής πολιτικής της Ελλάδας καθώς και σε διεθνή θέ¬ 
ματα του ευρύτερου βαλκανικού, μεσογειακού και ευρω¬ 
παϊκού χώρου και γενικότερα η μελέτη θεμάτων διεθνούς 
πολιτικής, ασφάλειας και οικονομίας. 

γ) Η ενημέρωση της διεθνούς και της ελληνικής κοινής 
γνώμης και του ελληνικού και διεθνούς επιστημονικού δυ¬ 
ναμικού στα παραπάνω θέματα. 

Στην παράγραφο 1 προστίθεται και εδαφ. δ) που έχει ως 
εξής: 

δ) Η εκπαίδευση και η επιμόρφωση σε διεθνή και ευρω¬ 
παϊκά θέματα. 

Στην παράγραφο 2 το εδαφ. α) αντικαθίστανται ως εξής: 

α) Η εκτέλεση ερευνητικών προγραμμάτων και η πραγ¬ 
ματοποίηση εκδόσεων σχετικών με τα ενδιαφέροντα του 
Ιδρύματος. 

Στην παράγραφο 2 το εδαφ. β) καταργείται και το εδαφ. 
γ) αριθμείται ως εδαφ. β) και καταργείται η δεύτερη περίο¬ 
δος. 

Στην παράγραφο 2 τα εδαφ. δ) και ε) αριθμούνται ως 
εδαφ. γ) και δ) αντίστοιχα και προστίθενται εδαφ. ε) και 
έχει ως εξής: 

ε) Η παροχή ερευνητικών υποτροφιών και η ανάπτυξη 
κάθε άλλης παρεμφερούς με τα παραπάνω δραστηριότη¬ 
τας. 

Προστίθεται παράγραφος 3 και έχει ως εξής: 

3) Για την εκπλήρωση των σκοπών αυτών το Ίδρυμα 
μπορεί να συνεργάζεται με ιδρύματα ή φορείς του εσωτε¬ 
ρικού και εξωτερικού, όπως διεθνείς οργανισμούς, ανώ¬ 
τερα και ανώτατα Ελληνικά και αλλοδαπά εκπαιδευτικά 
Ιδρύματα, επαγγελματικούς φορείς, και ερευνητικά και 
επιμορφωτικά κέντρα. Μπορεί επίσης να συγκροτεί από 
κοινού με άλλους φορείς, ή να θέτει υπό την αιγίδα του 
ερευνητικές ομάδες ή εξειδικευμένα κέντρα, μετά από ει¬ 
δική συμφωνία. Μπορεί τέλος με ειδικά αιτιολογημένη 
απόφαση του Δ.Σ. και έγκριση του Υπουργείου Οικονομι¬ 
κών ύστερα από γνωμοδότηση του Συμβουλίου Εθνικών 
Κληροδοτημάτων να συστήσει σε περίπτωση απόκτησης 
αυξημένων περιουσιακών στοιχείων ειδικό φορέα αξιοποί¬ 
ησης της περιουσίας του. 

3) Στο άρθρο 3 το εδαφ. γ) της παραγράφου 2 αντικαθί¬ 
σταται ως εξής: 

γ) Οι κάθε είδους χρηματικές ή άλλες παροχές, τακτι¬ 
κές ή έκτακτες, ιδιωτικές και κρατικές επιχορηγήσεις, κα¬ 
θώς και οι κληρονομιές, κληροδοσίες, ερευνητικές συμ¬ 
φωνίες και χορηγίες καθώς και δωρεές οποιοσδήποτε 
ημεδαπού ή αλλοδαπού φυσικού ή νομικού προσώπου 
προς αυτά. 

4) Το άρθρο 4 αντικαθίσταται ως εξής: 

1. Το ίδρυμα διοικείται από Διοικητικό Συμβούλιο που 
αποτελείται από συνολικά δεκατρία (13) μέλη προερχό¬ 
μενα κατά τρόπο αντιπροσωπευτικό από τον ακαδημαϊκό, 
διπλωματικό, στρατιωτικό, επιχειρηματικό και δημοσιο¬ 
γραφικό χώρο, συμπεριλαμβανομένου και του Γενικού 
Διευθυντή που μετέχει αυτοδικαίως με δικαίωμα ψή¬ 
φου. 

2. Το Δ.Σ. εκλέγει και ορίζει με πράξη μετά από ψηφο¬ 
φορία τ ον Πρόεδρο, τους Αντιπροέδρους, το Γ ενικό Γ ραμ- 
ματέα, τον Ταμία, καθώς και τους νόμιμους αναπληρωτές 
αυτών για θητεία δύο ετών στα προαναφερθέντα αξιώ¬ 
ματα. Το Δ.Σ. εκλέγει επίσης το Γενικό Διευθυντή σύμ¬ 
φωνα με τις διατάξεις του άρθρου 5. 

3. Το Ίδρυμα εκπροσωπείται από τον Πρόεδρο του Δ.Σ. 
ή τον Γενικό Διευθυντή. 

4. Τα μέλη του Διοικητικού Συμβουλίου ορίζονται με θη¬ 
τεία τεσσάρων ετών (4), είναι δε πάντοτε επανεκλέ- 
ξιμα. 

5. Έξι (6) μέλη του Διοικητικού Συμβουλίου οριζόμενα 
δια κλήρου αντικαθίστανται μετά την πάροδο τεσσάρων 
ετών από την 1η Ιανουάριου του έτους της πρώτης των 
εκλογής. Τα λοιπά έξι (6) μέλη αντικαθίστανται την 1η Ια¬ 
νουάριου του μεθεπομένου έτους της αντικατάστασης 
των πρώτων έξι μελών. 

Σε περίπτωση που η εκλογή των νέων μελών καθυστε¬ 
ρήσει για οποιοδήποτε λόγο το Διοικητικό Συμβούλιο λει¬ 
τουργεί νόμιμα με τα υπόλοιπα μέλη του. Αν κατά τη διάρ¬ 
κεια της θητείας του εκλείψει ένα από τα μέλη του Διοικη¬ 
τικού Συμβουλίου, ορίζεται αντικαταταστάτης του για τον 
υπόλοιπο χρόνο της θητείας του. 

6. Το πρώτο Διοικητικό Συμβούλιο του Ιδρύματος εκλέ¬ 
γεται από το υπάρχον Δ.Σ. του ΕΛΙΑΜΕΠ. Κάθε μέλος του 
Δ.Σ. μπορεί να προτείνει προσωπικότητες από το χώρο 
ενδιαφερόντων του Ιδρύματος ως υποψηφίους για την 
εκλογή μελών του νέου Δ.Σ. 

7. Σε περίπτωση λήξης της θητείας, αποποίησης, πα¬ 
ραίτησης, έκπτωσης, ανικανότητας, θανάτου ή αντικατά¬ 
στασης για οποιοδήποτε λόγο κάποιου από τα μέλη του 
Διοικητικού Συμβουλίου, η κενή θέση συμπληρώνεται με 
απόφαση των υπολοίπων μελών, σύμφωνα με τις διατά¬ 
ξεις της συστατικής πράξης και του άρθρου 99 του Α.Ν. 
2039/39. 

8. Το Διοικητικό Συμβούλιο συνεδριάζει τακτικά ανά 
χρονικά διαστήματα που καθορίζονται με απόφασή του και 
■έκτακτα όποτε το ζητήσει ο Πρόεδρος ή η πλειοψηφία των 
μελών του, με γραπτή αίτησή τους προς τον Πρόεδρο. 

9. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι ο Πρόε¬ 
δρος και ο Γεν. Διευθυντής ή οι νόμιμοι αναπληρωτές 
τους. 

10. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

11. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση τούτου συμπληρώνεται κατά τα οριζόμενα στις πα¬ 
ραγράφους 5 και 6 του παρόντος άρθρου. 

12. Σε κάθε συνεδρίαση του Διοικητικού Συμβουλίου 
.τηρούνται πρακτικά στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

13. Τα μέλη του Διοικητικού Συμβουλίου πλην του Γενι¬ 
κού Διευθυντή ασκούν τη διοίκηση του Ιδρύματος χωρίς 
αμοιβή. Δικαιούνται όμως οδοιπορικών ή άλλων εξόδων τα 
οποία καταβλήθηκαν για την εκτέλεση υπηρεσίας του 
ιδρύματος, εφόσον έγιναν προς το σκοπό της εξυπηρέτη¬ 
σης των στόχων του Ιδρύματος μετά από ειδική εντολή του 
Διοικητικού Συμβουλίου και εφόσον αποδεικνύεται ότι 
πραγματοποιήθηκαν νόμιμα. 


5) Το άρθρο 5 αντικαθίσταται ως εξής: «Γενικός Διευθυ¬ 
ντής - Διεύθυνση». 

1. Το Δ.Σ. ορίζει τον Γεν. Διευθυντή του Ιδρύματος που 
διευθύνει όλες τις εργασίες του Ιδρύματος και συμμετέχει 
αυτοδικαίως και ως εισηγητής μετά ψήφου στο Δ.Σ. 

2. Η θητεία του Γ εν. Διευθυντή είναι 4ετής και δύναται 
να παραταθεί. 

3. Ο Γεν. Διευθυντής προΐσταται του προσωπικού του 
Ιδρύματος, καταρτίζει το ετήσιο προγραμματικό πλαίσιο 
και τα ερευνητικά προγράμματα και διευθύνει γενικά στις 
δραστηριότητές του, ενημερώνοντας το Διοικητικό Συμ¬ 
βούλιο. Μεριμνά επίσης για την εξασφάλιση της συνεργα¬ 
σίας μεταξύ του εν γένει επιστημονικού προσωπικού του 
Ιδρύματος (επιστημονικοί συνεργάτες, ερευνητές, ειδικοί 
σύμβουλοι) και των μελών του Δ.Σ. στα οποία έχουν ανα¬ 
τεθεί υπ’ αυτού ειδικές δραστηριότητες σε συγκεκριμέ¬ 
νους τομείς. 

4.0 Γεν. Διευθυντής επικουρείται στην άσκηση των κα¬ 
θηκόντων του από τον Υποδιευθυντή και τους Διευθυντές 
ερευνών. Η κατ’ εξουσιοδότηση άσκηση των καθηκόντων 
καθώς και οι αρμοδιότητες των παραπάνω εξειδικεύονται 
λεπτομερώς με τις διατάξεις του Εσωτερικού Κανονι¬ 
σμού. 

5. Ο Γεν. Διευθυντής ασκεί εποπτεία και έλεγχο στο 
προσωπικό του Ιδρύματος και εκτελεί τις αποφάσεις του 
Διοικητικού Συμβουλίου. 

6. Το Γεν. Διευθυντή, όταν απουσιάζει ή κωλύεται ανα¬ 
πληρώνει ο Υποδιευθυντής. * 

6) Το άρθρο 6 αντικαθίσταται ως εξής: 

1. Το Δ.Σ. αποφασίζει μετά από εισήγηση του Γ ενικού 
Διευθυντή για κάθε θέμα που αφορά στη δομή και λει¬ 
τουργία του Ιδρύματος, χαράσσει τον ετήσιο προγραμμα¬ 
τισμό και την πολιτική στις επιμέρους δραστηριότητες του 
Ιδρύματος και παρακολουθεί και ελέγχει την πορεία των 
εργασιών του. Καθορίζει τα πλαίσια, τους όρους και τα 
κριτήρια (με βάση τις λειτουργικές ανάγκες και τους δια¬ 
θέσιμους πόρους) για την ανάθεση ερευνών και την πρόσ¬ 
ληψη προσωπικού από το Γ εν. Διευθυντή. Κάθε μέλος του 
Δ.Σ. μπορεί να υποβάλει προτάσεις και εισηγήσεις στους 
ανωτέρω τομείς δραστηριότητας. 

2. Το Διοικητικό Συμβούλιο ειδικότερα ψηφίζει και υπο¬ 
βάλλει κάθε χρόνο για έγκριση στην αρμόδια από το νόμο 
Αρχή (Υπουργό Οικονομικών ή Νομάρχη Αθηνών), τον 
προϋπολογισμό και απολογισμό του Ιδρύματος, σύμφωνα 
με τις διατάξεις των άρθρων 101 και 102 του Α.Ν. 
2039/39 και του από 20.12.1939 Β.Δ/τος (ΦΕΚ 552/Α/ 
1939). 

Μαζί με τον απολογισμό ψηφίζει και υποβάλλει και το 
γενικό ισολογισμό του ενεργητικού και παθητικού του 
ιδρύματος. 

3. Το Δ.Σ. μπορεί να συγκροτεί ολιγομελείς επιτροπές 
για την υποβοήθηση τού έργου του Ιδρύματος. Μπορεί 
επίσης μετά από εισήγηση του Γ εν. Διευθυντή να αποφα¬ 
σίζει για τη θεσμοθέτηση επιστημονικών ή άλλων συμβου¬ 
λίων ή διεθνών επιτροπών. 

7) Στο άρθρο 7 στο εδαφ. α) της παραγράφου 1 αντικα¬ 
θίσταται η περίοδος μετά τη λέξη αυτοπροσώπως ως 
εξής: «ή δια του Γεν. Διευθυντή». 

Το εδαφ. γ) της παραγράφου 1 αντικαθίσταται ως εξής: 

γ) Καταρτίζει, βοηθούμενος από το Γ εν. Διευθυντή, την 
ημερήσια διάταξη των θεμάτων που θα συζητηθούν, την 
οποία και υπογράφει. 

Το εδαφ. δ), ε) και ζ) της παραγράφου 1 καταργού- 
νται. 

Το εδαφ. στ) της παραγράφου 1 αριθμείται δ). 

Στην παράγραφο 2 η λέξη «Αντιπρόεδρος» αντικαθίστα¬ 
ται με τη λέξη «Α' Αντιπρόεδρος». 

8) Το άρθρο 8 «Αρμοδιότητες Γραμματέα» καταργεί- 
ται. 

9) Το άρθρο 9 «Αρμοδιότητες Ταμία» αριθμείται 8 και 
τροποποιείται ως εξής: 

Στο εδαφ. γ) της παραγράφου 1 μετά τη λέξη «Προέ¬ 
δρου» τίθεται «ή του Γ ενικού Διευθυντή». 

Η παράγραφος 2 αντικαθίσταται ως εξής: 

2. Με εξουσιοδότηση του Διοικητικού Συμβουλίου ο Τα¬ 
μίας μπορεί να αναπληρώνεται από το Γ εν. Διευθυντή ή 
τον Προϊστάμενο των Οικονομικών Υπηρεσιών του Ιδρύ¬ 
ματος. 

10) Τα άρθρα 10, 11, 12 και 13 αριθμούνται 9,10,11 
και 12 αντίστοιχα. 

Στους Υπουργούς Προεδρίας της Κυβέρνησης, Εθνικής 
Άμυνας, Εξωτερικών και Υφυπουργό Οικονομικών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 


Αθήνα, 28 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΣΩΤ. ΚΟΥΒΕΛΑΣ ΙΩΑΝ. ΒΑΡΒΙΤΣΙΩΤΗΣ 

ΕΞΩΤΕΡΙΚΟΝ ΥΦΥΠ. ΟΙΚΟΝΟΜΙΚΩΝ 

ΜΙΧ. ΠΑΠΑΚΩΝΣΤΑΝΤΙΝΟΥ ΠΕΤΡΟΣ ΔΟΥΚΑΣ 


-Φ- 

(3) 

Τροποποίηση του οργανισμού του κοινωφελούς ιδρύμα¬ 
τος, με την επωνυμία «ΙΔΡΥΜΑ ΜΕΛΕΤΩΝ ΤΟΥ ΔΙ¬ 
ΚΑΙΟΥ ΤΩΝ ΕΠΙΧΕΙΡΗΣΕΩΝ» το οποίο εγκρίθηκε με 
το από 23.8.1991 Π.Δ/γμα (ΦΕΚ Β' 752). 


ε) Την από 2.7.1993 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

στ) Την αριθ. Υ.1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών με την οποία ανατέθηκαν αρμοδιότητες του 
Υπουργού Οικονομικών, στους Υφυπουργούς Οικονομι¬ 
κών (ΦΕΚ 525/Β'). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού των Οικονομικών, απο¬ 
φασίζουμε: 


Άρθρο μόνο 

Εγκρίνουμε την τροποποίηση του Οργανισμού του ιδρύ¬ 
ματος με την επωνυμία «ΙΔΡΥΜΑ ΜΕΛΕΤΩΝ ΤΟΥ ΔΙ¬ 
ΚΑΙΟΥ ΤΩΝ ΕΠΙΧΕΙΡΗΣΕΩΝ» που εγκρίθηκε με το από 
23.8.1991 Πρ. Διάταγμα (ΦΕΚ 752/Β ) όπως αυτή απο- 
φασίστηκε κατά την αριθ. 13/19.2.1993 συνεδρίαση του 
Διοικητικού Συμβουλίου του ιδρύματος και έχει ως ακο¬ 
λούθως: 

Η παράγραφος 2 του άρθρου 4 του οργανισμού αντικα¬ 
θίσταται ως εξής: 

«2. Τα μέλη του Διοικητικού Συμβουλίου ορίζουν με 
απόφασή τους, έπειτα από μυστική ψηφοφορία, τον Πρό¬ 
εδρο, τον Γραμματέα και τον Ταμία. Στην περίπτωση, που 
τα μέλη του Διοικητικού Συμβουλίου είναι περισσότερα 
των πέντε, ορίζουν, με την ίδια διαδικασία, Αντιπρόεδρο 
και Αναπληρωτή Ταμία. Όλα τα μέλη του Διοικητικού Συμ¬ 
βουλίου μπορεί να ορισθούν στα παραπάνω αξιώματα, 
πλην του αξιώματος του Προέδρου, για το οποίο επιλέγε¬ 
ται ισόβιο μέλος και διατηρούν την ιδιότητα τους για το 
οποίο επιλέγεται ισόβιο μέλος και διατηρούν την ιδιότητά 
τους για όλο το χρόνο της θητείας τους». 

Στον Υπουργό Εθνικής Παιδείας και θρησκευμάτων και 
Υφυπουργό Οικονομικών, αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 28 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το από 23.8.1991 Πρ. Διάταγματα (ΦΕΚ Β' 752) με 
το οποίο εγκρίθηκε η σύσταση του κοινωφελούς Ιδρύμα¬ 
τος με την επωνυμία «ΙΔΡΥΜΑ ΜΕΛΕΤΩΝ ΤΟΥ ΔΙΚΑΙΟΥ 
ΤΩΝ ΕΠΙΧΕΙΡΗΣΕΩΝ» το οποίο συστήθηκε από το Σωμα¬ 
τείο «Σύνδεσμος Ανωνύμων Εταιρειών και ΕΠΕ» με την 
αριθ. 10809/6.11.1990 πράξη της συμβολαιογράφου 
Αθηνών Βασιλικής Βλάχου. 

β) Τις διατάξεις των άρθρων α) 13 παράγραφος 1 του 
οργανισμού του ιδρύματος, β) 98 του Α.Ν. 2039/39 και γ) 
110 και 119 του Α.Κ. 

γ) Το άρθρο 164 του Α.Κ. σύμφωνα με το οποίο ο τύπος 
που ορίζει ο νόμος για την δικαιοπραξία, απαιτείται και για 
τις τροποποιήσεις της. 

δ) Το αριθ. 13/19.2.1993 πρακτικό του Διοικητικού 
Συμβουλίου του εν λόγω Ιδρύματος, σύμφωνα με το οποίο 
απεφασίσθη η τροποποίηση της παραγράφου 2 του άρ¬ 
θρου 43 του Οργανισμού του Ιδρύματος. 


ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓ. ΣΟΥΦΛΙΑΣ 

--♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1121998/9961 /0014 (4) 

Τροποποίηση της 1098085/8011/Α0014/ΠΟΛ. 1249/ 
20.7.93 Α.Υ.Ο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1642/86, όπως ισχύουν: 
α) της παραγράφου 2, του άρθρου 54 και 

β) της παραγράφου 3 του άρθρου 58. 

2. Την ανάγκη απλοποίησης της διαδικασίας απόδοσης 
του ΦΠΑ από τους εκμεταλλευτές Ε.Δ.Χ. αυτοκινήτων και 

3. Τη σύμφωνη γνώμη των επαγγελματικών οργανώ¬ 
σεων που εκπροσωπούν τους υποκειμένους στο ΦΠΑ 
εκμεταλλευτές Ε.Δ.Χ. αυτοκινήτων. 

4. Την αριθ. Υ.2009/20.5.93 (ΦΕΚ 365/21.5.93 Β ) 

κοινή απόφαση του Πρωθυπουργού και Υπουργού Οικο¬ 
νομικών με την οποία μεταβιβάζονται αρμοδιότητες του 
Υπουργού στους Υφυπουργούς Οικονομικών. 

5. Την απόφαση του Υπουργού Οικονομικών αριθ. 
1098085/8011/Α0014/ΠΟΛ. 1249/20.7.93. 

6. Ότι από τις διατάξεις της απόφασης αυτής θα προκύ- 
ψουν έσοδα για τον κρατικό προϋπολογισμό, αποφασί¬ 
ζουμε: 

Τροποποιούμε την αριθ. 1098085/8011/Α0014/ΠΟΛ. 
1249/20.7.93 απόφασή μας σύμφωνα με τα οριζόμενα 
στα επόμενα άρθρα. 

Αρθρο 1 

1. Η παράγραφος 1 του άρθρου 1 τροποποιείται ως 
εξής: 

«Το ποσό του Φόρου Προστιθέμενης Αξίας που οφείλε¬ 
ται για κάθε Ε.Δ.Χ. αυτοκίνητο προσδιορίζεται για το έτος 
1994 τεκμαρτώς σε 40.000 δραχμές». 

2. Το δεύτερο εδάφιο της παραγράφου 1 του άρθρου 2 
καταργείται. 

3. Η παράγραφος 1 του άρθρου 3 τροποποιείται ως 
εξής: 

Για το χρονικό διάστημα από 1.1.87 μέχρι 31.12.1993 
τυχόν πράξεις επιβολής φόρου, οι οποίες δεν έχουν ορι- 
στικοποιηθεί με οποιοδήποτε τρόπο, περαιώνονται εφό¬ 
σον καταβληθεί το υπό του άρθρου 1 της παρούσας οριζό¬ 
μενο ποσό για κάθε χρόνο. 

Φόρος που έχει καταβληθεί βάσει δήλωσης ή οριστικού 
φύλλου ελέγχου δεν επιστρέφεται, ούτε συμψηφίζεται. 

Φόρος για το ίδιο χρονικό διάστημα δεν αναζητείται 
εφόσον δεν έχουν εκδοθεί πράξεις επιβολής φόρου. 

Αρθρο 2 

Η απόφαση αυτή, που ισχύει από την έκδοσή της, να δη- 
μοσιευθεί στην Εφημερίδα της Κυβερνήσεως. 

Αθήνα, 23 Σεπτεμβρίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 


Αριθ. Υ4α/1805 (5) 

Μετατροπή θέσεων κλάδου γιατρών ΕΣΥ στο Νοσ/μείο 

Παίδων Πατρών «ΚΑΡΑΜΑΝΔΑΝΕΙΟ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) της παρ. 1 του άρθρου 25 του Ν. 1397/83 (ΦΕΚ 143 
Α/83), 

β) των άρθρων 56 και 64 του Ν. 2071/92 (ΦΕΚ 123 
Α/92). 

2. Την απόφαση αρ. Υ. 1938/9.12.92 του Πρωθυπουρ¬ 
γού και του Υπουργού Υγείας, Πρόνοιας και Κοιν. Ασφαλί¬ 
σεων «Ανάθεση αρμοδιοτήτων στους Υφυπουργούς...» 
(ΦΕΚ 727 Β/92). 

3. Την αρ. Υ.2009/20.5.93 (ΦΕΚ 365/Β/93) απόφαση 
του Πρωθυπουργού και του Υπουργού Οικονομικών «Ανά¬ 
θεσή αρμοδιοτήτων Υπουργού Οικονομικών στους Υφυ¬ 
πουργούς». 

4. Την απόφαση αρ. 1/27.1.93 του Δ.Σ. του ανωτέρω 
Νοσ/μείου, αποφασίζουμε: 

1. Οι παρακάτω θέσεις κλάδου γιατρών ΕΣΥ που έχουν 
συσταθεί με προηγούμενες αποφάσεις και παραμένουν 
κενές μετατρέπονται σε αντίστοιχες κατά βαθμό θέσεις 
σε άλλες ειδικότητες ως εξής: 

Α. Μία (1) θέση Επιμελητή Β' της Μονάδας Νοσηλείας 
Μεσογειακής Αναιμίας σε θέση Επιμελητή Β' ειδικότητας 
Αναισθησιολογίας. 

Β. Μία (1) θέση Επιμ. Α' ή Β' της Μονάδας Αιμοδοσίας 
σε θέση Επιμ. Α' ειδικότητας Ορθοπεδικής και 

Γ. Μία (1) θέση Επιμ. Α' Αιματολογίας σέ θέση Επιμ. Α' 
ειδικότητας Παιδιατρικής. 

2. Από τις διατάξεις της απόφασης αυτής, δεν προκα- 
λείται δαπάνη σε βάρος του Κρατικού Προϋπολογισμού, 
διότι πρόκειται για μετατροπή θέσεων που υφίστανται από 
ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΑΝΑΣΤΑΣΟΠΟΥΛΟΣ 



Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου-Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

"ια 

όλά 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












